KOMA 

1. OINARRIAK : 

lAhozko pausaldiak (prosodikoak): hitz egitean edo irakurtzean egiten diren 
pausaldiak. Ahozkojardunari dagozkio, entonazioarekin batera, eta ezdutezertan 
adierazi koma ortografikoaren bidez. 

I Koma ortografikoa: esaldiaren barruko elementuak banantzeko erabilzen da, 
informazio/gramatika pasarteak bereizi eta ahozkoaren balibiderik eza 
berdintzeko. Komaren helburua irakurleari erraztasuna ematea da, hau da, testu 
argia eta ulergarria eskaintzea. Baina, kontuz: komarik gabeko testua zein komaz 
jositakoa ez da testu ona! Askotan, gainera, aukera bat baino gehiago dago; zein 
aukeratu? 

Goizean oroitarria jarriko dute, eta eguerdian bertsotan arituko dira. 
Goizean oroitarria jarriko dute eta, eguerdian, bertsotan arituko dira. 
Goizean oroitarria jarriko dute, eta, eguerdian, bertsotan arituko dira. 
Goizean, oroitarria jarriko dute, eta eguerdian bertsotan arituko dira. 
Goizean, oroitarria jarriko dute eta, eguerdian, bertsotan arituko dira. 
Goizean, oroitarria jarriko dute, eta, eguerdian, bertsotan arituko dira. 

I Koma bakarra: banandu beharreko pasarteak hurrenkeran daude-nean (bata 
bestearen ondoren): 

Udal-idazkari berria oso euskaltzalea denez, ekimen berriak proposatu ditu. 
Ama etorri zenean, umea isildu egin zen. 

I Koma bikoitza: banandu beharreko pasarte bat beste baten barru-an 
dagoenean: 

Udal-idazkari berriak, oso euskaltzalea denez, ekimen berriak proposatu ditu. 
Umea, ama etorri zenean, isildu egin zen. 

2. NOIZ JARRI BEHAR DA KOMA? KASURIK GARRANTZITSUENAK: 

1. Esaldi koordinatuak lotzeko: baina/ edo/eta erabiliz gero. 

Denboraldi baterako joango omen da, baina baliteke berriro ez itzultzea. 
Nik ez dut inon ikusi, edo ez naiz konturatu nan zegoela. 

Goizean oroitarria jarriko dute, eta eguerdian bertsotan arituko dira. 

Edo: 

Goizean oroitarria jarriko dute eta, eguerdian, bertsotan arituko dira. 



2. Menpeko perpaus batzuk komen artean, galdegai ez direnean (1 ) edo 
beste menpeko baten barruan ez daudean (2): 

(1) Ama etorri zenean, isildu zen umea. (noiz isildu zen?) 

(2) Ama etorri zenean, umea isildu zela esan zuen. 

Ama etorri zenean umea isildu zela esan zuen. 

DENBORAZKOAK : Ama etorri zenean, isildu egin zen umea. 

Umea, ama etorri zenean, isildu egin zen. 
ONDORIOZKOAK: Hain da pisutsua, non hamar lagunek ere ezin jaso baitute. 
BALDINTZAK: Gezurra esango balu, segituan igarriko nioke. 

KA USA LA K: Txape/keta hankamotz geratu da, bi joka/arik ez baitute 

jokatzerik izango. 
MODUZKOAK: Gai hauek zai/ak direnez, berriro aza/duko ditut. 

Liburu batean oinarriturik, dantza ikuskizun ederra 

anto/atu du. 
KONTZESIBOAK: Gustura biziko nintzateke Patagonian, nahiz eta hemendik 

urrun egon. 

Berandu iritsi bazen ere, osorik ikusi zuen filma. 

(salbuespenak: -la, -nik, -n eta -t(z}eko konpletibo guztiak, erlatibozkoak eta 
konparaketak) 

3. Testu antolatzaile batzuk (lokailuak, besteak beste) eta tartekiak (ia beti): 



adibidez, agi danean, aldiz, alegia, azken finean, azkenean, azkenik, 
bada, batzuetan, beraz, berez, bestalde, besteak beste, bukatzeko, 
dakizunez, dakizuenez, dena dela, dena den, egia esan, esate 
baterako, esaterako, eskerrak!, gainera, gaixoa! (neutroa), 
gajoa(emakumea), gizajoa! (gizonezkoa), haatik, hain zuzen, hala 
ere, hau da, hortaz, hots, izan ere, nolanahi ere, ordea, orduan... 



Udal-idazkari berria oso euskaltzalea da. Aurrekoak, ordea, ez zuen "agur" 

ere esaten. 

Udal-idazkari berria, zorionez, oso euskaltzalea da. 

Ekimen berria, nire ustez, ez da bat ere egingarria. 

4. Zerrendak (beti, salbuspenik gabe): 

Kutxa hartan zeuzkan gordeta argazkiak, liburuak, b Vbak eta bideoak. 

5. Deikiak eta aposizio batzuk (beti, salbuespenik gabe): 

Zuk, Miren, ongi meritako saria jasoko duzu. 

Josu Azkaratek, elkarteko lehendakari aukeratu berriak, ekimen 

iraultzaileak iragarri zituen. 



